കുതിരാന് തുരങ്കത്തില് ചോര്ച്ച തുടര്ന്നാല് അപകടം ആശങ്ക വേണ്ടെന്ന് കെഎംസി വടക്കഞ്ചേരി: വടക്കഞ്ചേരിമണ്ണുത്തി ആറുവരിപ്പാതയിലെ കുതിരാന് ഇടത് തുരങ്കത്തില് ചോര്ച്ച. ചോര്ച്ച തുടര്ന്നാല് അപകടമെന്ന് തുരങ്കം നിര്മിച്ച കരാര് കമ്ബനി പ്രഗതി അറിയിച്ചു. ചോര്ച്ചയുള്ള ഭാഗം ക്രമേണ അടര്ന്ന് കല്ല് താഴേക്കുവീഴാനുള്ള സാധ്യതയുണ്ടെന്നും വിദഗ്ധര് പറയുന്നു. തുരങ്കത്തിനുള്ളില് നേരിയ കനത്തില് സിമന്റ് മിശ്രിതം സ്പ്രേ ചെയ്ത ഭാഗങ്ങളിലാണ് ചോര്ച്ച. തുരങ്കം ഗതാഗതത്തിന് തുറക്കുംമുമ്ബ് പലസ്ഥലങ്ങളിലും ചോര്ച്ചയുണ്ടായിരുന്നു. ഇവിടങ്ങളില് ദ്വാരങ്ങളിട്ട് പൈപ്പ് വഴി വെള്ളം ചാലിലേക്ക് ഒഴുക്കുകയായിരുന്നു. മഴ ശക്തിപ്പെട്ടതോടെ ദ്വാരങ്ങളിട്ട സ്ഥലങ്ങള്ക്കുപുറമേ പലഭാഗങ്ങളില്നിന്നും വെള്ളം കിനിഞ്ഞിറങ്ങുകയാണ്. ചോര്ന്നിറങ്ങുന്ന വെള്ളം ലൈറ്റ് ഘടിപ്പിച്ചിട്ടുള്ള പാനലിലേക്കും വയറിങ് കടന്നുപോകുന്ന ഭാഗത്തേക്കും വീഴുന്നുണ്ട്. അതിനിടയില് ചോര്ച്ചയില് ആശങ്ക വേണ്ടെന്ന് കെഎംസി അധികൃതര് പറഞ്ഞു. വലതുതുരങ്കം ഗതാഗതത്തിനായി തുറന്നുകൊടുത്ത ശേഷം ഇടതുതുരങ്കത്തില് പൂര്ണമായി ഗ്യാന്ട്രി കോണ്ക്രീറ്റിങ് നടത്തുമെന്നും കെ.എം.സി. അറിയിച്ചു.